รัฐบาลไทย-ข่าวทำเนียบรัฐบาล-​รองปลัดเศรษฐเกียรติ ชูความสำคัญด้านทรัพยากรน้ำ เร่งขับเคลื่อนพัฒนาความร่วมมือด้านต่างประเทศ
วันจันทร์ที่ 11 มีนาคม 2567
​รองปลัดเศรษฐเกียรติ ชูความสําคัญด้านทรัพยากรน้ํา เร่งขับเคลื่อนพัฒนาความร่วมมือด้านต่างประเทศ
​รองปลัดเศรษฐเกียรติ ชูความสําคัญด้านทรัพยากรน้ํา เร่งขับเคลื่อนพัฒนาความร่วมมือด้านต่างประเทศ
นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ เป็นผู้แทน เข้าร่วมการประชุมหารือแนวทางการพัฒนาความร่วมมือระหว่างประเทศด้านการบริหารจัดการทรัพยากรน้ํา โดยมีรองเลขาธิการสํานักงานทรัพยากรน้ําแห่งชาติ (นายไพฑูรย์ เก่งการช่าง) เป็นประธาน พร้อมด้วยผู้แทนหน่วยงานที่เกี่ยวข้อง เข้าร่วม ณ สํานักงานทรัพยากรน้ําแห่งชาติ (สทนช.) และผ่านสื่ออิเล็กทรอนิกส์ โดยสรุปสาระสําคัญได้ดังนี้
1. ที่ประชุมรับทราบแนวทางการขับเคลื่อนความร่วมมือระหว่างประเทศด้านการบริหารจัดการทรัพยากรน้ําแบบทวิภาคี ภายใต้การดําเนินงาน สทนช. ได้แก่ 1) การลงนามความร่วมมือ MOU กับหน่วยงานของต่างประเทศ 2) การจัดตั้งคณะกรรมการดําเนินงานร่วม (Joint Steering Committee: JSC) และ 3) ความก้าวหน้าโครงการภายใต้ความร่วมมือระหว่างประเทศ
2. ที่ประชุมรับทราบประเด็นการดําเนินการความร่วมมือระหว่างประเทศ และโอกาสความร่วมมือระหว่างประเทศที่เกี่ยวข้องกับด้านการบริหารจัดการทรัพยากรน้ําของหน่วยงานต่าง ๆ ในประเทศไทย ทั้งนี้ รองปลัดเศรษฐเกียรติฯ ได้ร่วมนําเสนอข้อมูลความร่วมมือระหว่างประเทศด้านการบริหารจัดการทรัพยากรน้ําของกระทรวงเกษตรและสหกรณ์ ได้แก่ 1) โครงการพัฒนาลุ่มน้ําโก-ลก (ไทย-มาเลเซีย) 2) กรอบความร่วมมือ Greater Mekong Subregion Sustainable Agriculture and Food Security Program (SAFSP) 3) การประชุมการแลกเปลี่ยนเทคโนโลยีด้านการชลประทาน และการระบายน้ําญี่ปุ่น – ไทย (Japan – Thailand Irrigation and Drainage Technology Exchange) 4) บันทึกความเข้าใจว่าด้วยความร่วมมือทางวิชาการด้านการบริหารจัดการน้ําระหว่างรัฐมนตรีว่าการกระทรวงเกษตรและสหกรณ์ของไทยและรัฐมนตรีว่าการกระทรวงที่ดิน การขนส่งทางบกและทางน้ําของสาธารณรัฐเกาหลี 5) ความตกลงความร่วมมือด้านการเกษตรระหว่างกระทรวงเกษตรและสหกรณ์แห่งราชอาณาจักรไทย และกระทรวงเกษตรและพัฒนาภูมิภาคแห่งสาธารณรัฐฮังการี (Agreement between the Ministry of Agriculture and Cooperatives of the Kingdom of Thailand and the Ministry of Agriculture and Regional Development of the Republic of Hungary on Agricultural Cooperation) 6) การประชุมคณะท้างานร่วมด้านการเกษตรไทย – ออสเตรเลีย (Joint Working Group (JWG) on Agriculture) และ 7) ความตกลงระหว่างรัฐบาลแห่งราชอาณาจักรไทย และรัฐบาลแห่งรัฐอิสราเอลว่าด้วยความร่วมมือด้านการเกษตร นอกจากนี้ รัฐมนตรีว่าการกระทรวงเกษตรและสหกรณ์ (ร้อยเอกธรรมนัส พรหมเผ่า) มีข้อสั่งการให้กระทรวงเกษตรและสหกรณ์ เป็นเจ้าภาพจัดการการประชุมนานาชาติว่าด้วยทรัพยากรดินและน้ําที่ยั่งยืน (International Soil and Water Forum) ภายใต้กรอบความร่วมมือ FAO ในช่วงเดือนธันวาคม 2567 โดยมีวัตถุประสงค์เพื่อเทิดทูลพระอัจฉริยภาพพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ด้านดินและน้ํา พร้อมนําเสนอผลงานวิจัยด้านดินและน้ําของนักวิชาการทั้งไทยและต่างชาติ ตลอดจนเป็นเวทีให้แก่ผู้นําไทยและต่างชาติร่วมให้ข้อคิดเห็นและแลกเปลี่ยนการดําเนินงานเพื่อการอนุรักษ์ดินและน้ํา เพื่อบรรลุเป้าหมายการพัฒนาที่ยั่งยืนของสหประชาชาติ ซึ่งคาดว่าจะได้รับความสนใจและมีผู้เข้าร่วมประชุมจากนานาประเทศมากกว่า 300 คน
3. ที่ประชุมรับทราบแนวทางความร่วมมือทวิภาคีด้านการบริหารจัดการทรัพยากรน้ําระหว่าง ประเทศไทย และประเทศต่าง ๆ ได้แก่ ประเทศออสเตรเลีย ประเทศเนเธอร์แลนด์ ประเทศฮังการี ประเทศเกาหลีใต้ สหรัฐอเมริกา ประเทศญี่ปุ่น ประเทศจีน และเมียนมา
4. ที่ประชุมเห็นชอบ (ร่าง) บันทึกความเข้าใจว่าด้วยความร่วมมือด้านการบริหารจัดการทรัพยากรน้ําแบบบูรณาการ ระหว่าง สทนช. และองค์กรวิศวกรของสหรัฐอเมริกา (ร่าง) คําสั่งแต่งตั้งคณะกรรมการดําเนินงานร่วมว่าด้วยการบริหารจัดการทรัพยากรน้ําแบบบูรณาการ และการปรับตัวต่อการเปลี่ยนแปลงของสภาพภูมิอากาศ (ฝ่ายไทย) ระหว่างราชอาณาจักรไทยและราชอาณาจักรเนเธอร์แลนด์